Primul set a fost de vis pentru Halep. Condusă cu 2-5 după un start ezitant, românca a izbutit cinci game-uri consecutive, în care Radwanska n-a avut niciun răspuns la atacurile dezlănţuite ale Simonei. S-a terminat 7-5, după ce Halep şi-a făcut serviciul, chiar dacă oferise o şansă de break polonezei. După sfârşitul setului, Halep şi-a bandajat glezna dreaptă, semn că are ceva probleme medicale.

Al doilea set a fost condus detașat de sportiva noastră, care a condus permanent la trei game-uri.

Prin calificarea în ultimul act la Doha, Simona Halep şi-a asigurat un premiu 220.200 de dolari şi 585 de puncte WTA.

Statistica partidei

Simona Halep va juca finala turneului de la Doha cu Angelique Kerber, care a învins-o pe Jelena Jankovic în două seturi, scor 6-1, 7-6(6). Cele două sportive s-au întâlnit o singură dată, în 2009, în runda inaugurală a turneului de la Saint Raphael (Franţa, premii de 50.000 de dolari), când s-a impus românca, scor 5-7, 6-2, 7-5.